CELEX: 62019TN0318
Language: et
Date: 2019-05-23 00:00:00
Title: kohtuasi T-318/19: 23. mail 2019 esitatud hagi — Thunus jt versus EIP

22.7.2019   
            
            
               ET
            
            
               Euroopa Liidu Teataja
            
            
               C 246/36
            
         
      23. mail 2019 esitatud hagi — Thunus jt versus EIP
      (kohtuasi T-318/19)
      (2019/C 246/38)
      Kohtumenetluse keel: prantsuse
      
         Pooled
      
      
         Hagejad: Vincent Thunus (Contern, Luksemburg) ja 7 teist hagejat (esindaja: advokaat L. Levi)
      
         Kostja: Euroopa Investeerimispank
      
         Nõuded
      
      Hagejad paluvad Üldkohtul:
      
                  —
               
               
                  tunnistada käesolev hagi, sealhulgas seda sisaldav õigusvastasuse väide vastuvõetavaks ja põhjendatuks;
               
            
                  —
               
               
                  järelikult
                  
                              —
                           
                           
                              tühistada hagejate 2019. aasta veebruari töötasu teatistes sisalduv otsus, millega on töötasu iga-aastase kohandamise baasmääraks aastaks 2019 määratud 0,8%, ja sellest tulenevalt tühistada sarnased otsused, mis sisalduvad hilisemates töötasu teatistes;
                           
                        
            
                  —
               
               
                  seetõttu mõista kostjalt välja
                  
                              —
                           
                           
                              hüvitis varalise kahju eest, mis hõlmab (i) maksmata jäänud töötasu, mis vastab iga-aastasele kohandamisele aastal 2019, või seda suurendada 1,2% võrra ajavahemikul 1. jaanuar 2019 kuni 31. detsember 2019; (ii) maksmata jäänud töötasu, mis vastab tulemusele, mille saab, kui aastal 2019 kohaldatakse iga-aastase kohandamise raames 0,8% töötasule summas, mis maksti alates jaanuarist 2019; (iii) maksmata jäänud töötasu eest viivitusintresse kuni maksmata jäänud summade täieliku tasumiseni, kusjuures kohaldatav viivitusintressi määr tuleb arvutada Euroopa Keskpanga poolt peamiste refinantseerimistoimingute jaoks kehtestatud määra alusel, mis kehtis kõnealusel perioodil ning millele on lisatud kolm protsendipunkti ja (iv) hüvitis ostujõu vähenemise eest;
                           
                        
            
                  —
               
               
                  vajadusel kohustada kostjat esitama menetlust korraldavate meetmete raames järgmised dokumendid, kui ta neid vabatahtlikult ei esita:
                  
                              —
                           
                           
                              EIP direktorite nõukogu 18. juuli 2017. aasta otsus (CA/505/17);
                           
                        
                              —
                           
                           
                              direktorite nõukogu töötasu allkomitee 2018. aasta detsembri aruanne;
                           
                        
                              —
                           
                           
                              direktorite nõukogu 11. detsembri 2018. aasta otsus (PV/19/01 lisa 3);
                           
                        
                              —
                           
                           
                              halduskomitee 30. jaanuari 2019. aasta otsus (MC-018-ADM-20190130);
                           
                        
                              —
                           
                           
                              personalidirektoraadi 18. jaanuari 2019. aasta teade (CS-PERS/HRPLC/DIR/2019-001/ABGS);
                           
                        
            
                  —
               
               
                  mõista kõik kohtukulud välja kostjalt.
               
            
         Väited ja peamised argumendid
      
      Hagi põhjenduseks esitavad hagejad esiteks direktorite nõukogu 18. juuli 2017. aasta otsuse kohta kaks väidet ning teiseks halduskomitee 2018. aasta detsembri ja 2019. aasta jaanuari otsuste kohta neli väidet.
      Seoses direktorite nõukogu 18. juuli 2017. aasta otsusega:
      
                  1.
               
               
                  Esimene väide, et on rikutud õiguskindlust.
               
            
                  2.
               
               
                  Teine väide, et on rikutud õiguspärast ootust ja omandatud õigusi.
               
            Seoses halduskomitee 2018. aasta detsembri ja 2019. aasta jaanuari otsustega:
      
                  1.
               
               
                  Esimene väide, et vaidlustatud akti koostaja ei ole pädev, ja on rikutud kodukorra artiklit 18.
               
            
                  2.
               
               
                  Teine väide, et on rikutud Euroopa Liidu põhiõiguste harta artikli 41 menetluslikke tagatisi.
               
            
                  3.
               
               
                  Kolmas väide, et on rikutud kolleegiumiga konsulteerimise õigust.
               
            
                  4.
               
               
                  Neljas väide, et on rikutud proportsionaalsuse põhimõtet.
                  Mis puudutab kahju hüvitamise nõuet, siis hagejad nõuavad maksmisele kuuluva töötasu vahe tasumist ehk 1,2% alates 1. jaanuarist 2019 (sh selle suurendamise mõju rahalistele hüvitistele), millele lisandub viivitusintress.